HDIR

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| Mottakers navn vil bli flettet inn ved ekspedering.Evt. kontaktpersons navn vil også bli flettet inn her.  |

|  |  |
| --- | --- |
| Deres ref.: |   |
| Vår ref.: | 20/42674-2 |
| Saksbehandler: | Nina Bachke |
| Dato: | 13.11.2020 |
|  |  |
|  |   |

 |

*Her kommer forklarende tekst til evt. kopimottaker(e)*

*………………………………………………………………………………………………………………………………………………………………*

### Til landets kommuner, regionale helseforetak og fylkesmenn - Orientering om evaluering av antigen hurtigtest og bruk under utbrudd

**Vi ber fylkesmennene videresende dette brevet til kommunene i fylket.**

Det er kjøpt inn antigen hurtigtester for covid19 gjennom en nasjonal innkjøpsordning. Helsedirektoratet gjennomfører nå evaluering av testene i samarbeid med FHI og Oslo kommune. Evalueringen følger et eget oppsett, kalt Oslo-piloten. Resultat av evalueringen vil foreligge ca. 1. desember. Helsedirektoratet har i samarbeid med den nasjonale styringsgruppen for TISK-prosjektet besluttet at testene ikke distribueres for rutinebruk og vanlig diagnostikk før evalueringsrapporten foreligger. Begrunnelsen er både at testene bør evalueres for bruk i de gruppene vi tester i Norge og dessuten at det foreløpig ikke er etablert IKT-løsning for rapportering av utfallet ved bruk av antigen hurtigtest. IKT-løsningen skal være klar til bruk fra 1.desember.

Ved lokale utbrudd av covid19 har vi erfart at det er behov for rask avklaring av sannsynlig smitte. Mens vi venter på evalueringen har derfor Helsedirektoratet besluttet at antigen hurtigtestene som et unntak kan tas i bruk ved større utbrudd med covid19. Hurtigtesten bør helst tas parallelt med ordinær PCR-analyse fra de samme pasientene. Begrunnelsen er at hurtigtestene i slik situasjon kan gi verdifull indikasjon på at pasienten er smittet og at en dermed kan iverksette isolering og karantene så raskt som mulig. Samtidig PCR-test vil sikre melding til MSIS-labdatabase og være kvalitetssikring av svaret på hurtigtesten.

I enkelte tilfelle med lang transportvei til laboratoriet kan testene også tas i bruk sammen med test til PCR-analyse å oppnå raskere avklaring av tiltak. Vi viser til vedlagte notat med anbefaling for bruk av hurtigtester.

I perioden fram til 1.desember ber vi kommunene som har utbrudd eller særlig behov for å ta i bruk hurtigtester på grunn av lang transporttid til laboratoriet om å ta kontakt med Helsedirektoratet, epostadresse Ag-hurtigtest@helsedir.no for orientering om rutiner for testing ved utbrudd og med nærmeste helseforetak for utsending av testsett.

Det vil bli kunngjort nye rutiner fra 1. desember.

Vennlig hilsen

Svein Lie e.f.

fagdirektør

Nina Bachke

seniorrådgiver

*Her kommer godkjenningsteksten når dokumentet er godkjent, og blir ekspedert*

Kopi:

FOLKEHELSEINSTITUTTET;Helse- og omsorgsdepartementet